Minister sê handboek-drama nie haar skuld | Nuus24
Johannesburg – Dickson Masemola, LUR vir basiese onderwys in Limpopo, het aan parlementslede gesê dat handboeke by alle skole in die provinsie afgelewer is. “Die komitee is van mening dat die handboeke oor die algemeen in die gebied van die Waterberg-distrik afgelewer is, met die uitsondering van Graad 11 Wiskunde- en Wetenskap-handboeke,” het die voorsitter van die parlement se portefeuljekomitee oor basiese onderwys gesê.Intussen het Angie Motshekga, minister van basiese onderwys, gesê sy is nie verantwoordelik vir die handboek-sage wat hom verlede jaar in die provinsie afgespeel het nie.Limpopo se skole was vir die eerste sewe maande van 2012 se skooljaar sonder handboeke. “Dit [die aflewering van handboeke] is ‘n administratiewe funksie en het niks met my as ‘n minister te doen nie,” het sy aan The New Age by ‘n sake-byeenkoms in Johannesburg gesê. “Die probleem het basies te make met die administrasie en nie die politieke kantoor nie... Die probleem is by die provinsie... Dis ‘n provinsiale probleem.” Sy sê ‘n ondersoek is van stapel gestuur om vas te stel watter beamptes verantwoordelik was vir die probleem. Volg Nuus24 op Twitter - SAPA
Lees meer oor: limpopo | departement van onderwys | handboeke VOLGENDE OP NUUS24X